Document ID: 32005R2155

KOMISIJAS REGULA (EK) Nr. 2155/2005
(2005. gada 23. decembris),
ar kuru groza specifikācijas elementus Regulas (EK) Nr. 1107/96 pielikumā sniegtajam cilmes vietas nosaukumam (Miel de sapin des Vosges) [ACVN]
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas preču ģeogrāfiskās izcelsmes norāžu un cilmes vietas nosaukumu aizsardzību (1), un jo īpaši tās 9. panta trešo daļu un 6. panta 3. punktu un 4. punkta otro ievilkumu,
tā kā:
(1)
Atbilstīgi Regulas (EEK) Nr. 2081/92 9. panta pirmajai daļai Francija ir lūgusi grozīt ar Komisijas Regulu (EK) Nr. 1107/96 (2) reģistrētā aizsargātā cilmes vietas nosaukuma “Miel de sapin des Vosges” specifikācijas elementus.
(2)
Šāda grozījuma nolūks ir mainīt metodi medus krāsas noteikšanai, ko pašlaik veic, nosakot intensitāti atbilstoši Pfunda skalai.
(3)
Pēc šāda grozījuma izdarīšanas medus krāsas kritēriju pārbaudīs organoleptiski attiecībā pret references paraugu raksturīgajā krāsā. Ar šo metodi iegūto rezultātu uzskata par ticamāku.
(4)
Izskatot minēto lūgumu veikt grozījumu, konstatēja, ka grozījums ir maznozīmīgs. Šādi tika konstatēts tādēļ, ka grozījums nemaina cilmes vietas nosaukuma raksturojumu, jo krāsas raksturojums paliek nemainīgs. Atšķiras tikai šīs krāsas noteikšanas metode.
(5)
Tādēļ aizsargātā cilmes vietas nosaukuma “Miel de sapin des Vosges” specifikācijā Regulas (EEK) Nr. 2081/92 4. panta 2. punkta b) apakšpunktā paredzētais punkts “apraksts” ir jāgroza, svītrojot norādi par intensitāti atbilstoši Pfunda skalai.
(6)
Atbilstīgi Komisijas Regulas (EK) Nr. 383/2004 (3) 4. pantam specifikācijas kopsavilkumu Komisija publicē Eiropas Savienības Oficiālajā Vēstnesī.
(7)
Konstatēja arī to, ka grozījums atbilst Regulai (EEK) Nr. 2081/92. Tādēļ izmaiņas produkta “Miel de sapin des Vosges” aprakstā ir jāreģistrē un jāpublicē. Attiecīgi kopsavilkumā jānorāda specifikācijā iekļautās ziņas par aizsargātā cilmes vietas nosaukuma medus krāsu.
(8)
Šajā regulā paredzētie pasākumi ir saskaņā ar Aizsargāto ģeogrāfiskās izcelsmes norāžu un aizsargāto cilmes vietas nosaukumu regulatīvās komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2081/92 6. panta 1. un 2. punktā paredzēto procedūru nepiemēro 2. pantā minēto grozījumu gadījumā.
2. pants
Cilmes vietas nosaukuma “Miel de sapin des Vosges” specifikāciju groza atbilstīgi šīs regulas I pielikumam.
3. pants
Specifikācijas galveno elementu kopsavilkums pievienots šīs regulas II pielikumā.
4. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 23. decembrī

Labels: 3
18
17